Boer soek ŉ vrou: Só lyk vanjaar se boereMarciel Hopkins. (Foto: Sulet Fourie) Die gewilde kykNET-werklikheidsreeks Boer soek ŉ vrou het Sondagaand die 13de seisoen se top-10 boere bekend gemaak. Vanjaar se boere, almal op soek na vroulike pasmaats, se ouderdomme wissel van tussen 24 en 52. Drie boere is afkomstig van die Vrystaat, drie van die Wes-Kaap, twee van Mpumalanga, een van Gauteng en een van Noordwes. Diegene wat vir een van die top-10 boere ŉ brief wil skryf moet ouer as 21 wees en ongetroud, geskei of ŉ weduwee wees. Inskrywings moet voor middernag op 8 Augustus 2020 ingedien word. Anders as tevore gaan voornemende pasmaats nie handafgelewerde briewe of pakkies vir die boere kan stuur nie en sal slegs digitale inskrywings, wat ook deur ŉ video vergesel kan word, aanvaar word. Diegene wat die boere beter wil leer ken en wil inskryf, kan die volgende doen: In die verlede is Boer soek ŉ vrou van Oktober tot Januarie uitgesaai, maar die Covid-19-pandemie het vanjaar die produksie van die reeks vertraag. Marciel Hopkins is die aanbieder van dié seisoen. Kykers sal die boere se liefdesreis van Donderdag 21 Januarie kan begin volg en oudergewoonte sal die reeks, wat uit 13 episodes bestaan, fokus op die vyf boere wat die meeste inskrywings ontvang het. Só lyk die boere: Boer Albert. (Foto: Verskaf) Albert (24) Rooibostee, sitrus en skape – Clanwilliam, Wes-Kaap Boer Déan. (Foto: Verskaf) Déan (28) Macadamia-neute – Nelspruit, Mpumalanga Boer Hannes. (Foto: Verskaf) Hannes (52) Gemengde boerdery – Kroonstad, Vrystaat Boer Kobus. (Foto: Verskaf) Kobus (52) Gemengde boerdery – Randfontein, Gauteng Boer Marthinus. (Foto: Verskaf) Marthinus (25) Gemengde boerdery – Arlington, Vrystaat Boer Mathys. (Foto: Verskaf) Mathys (25) Skaap, bees en bosbou – Dullstroom, Mpumalanga Boer Niel. (Foto: Verskaf) Niel (32) Vrugte – Grabouw, Wes-Kaap Boer PF. (Foto: Verskaf) PF (30) Veë, groente en saad – Laingsburg, Wes-Kaap Boer Richann. (Foto: Verskaf) Richann (29) Skilderbokke – Vredefort, Vrystaat Boer Stephan. (Foto: Verskaf) Stephan (40) Bees en saai – Lichtenburg, Noordwes